खौरांंगिरिजों जानाय मुगा मुगि बुब्लियाव कक्राझार जिला फरायसा आफादनि दैदेनगिरि नबज्योति राय बिथाङा बुङो दि भारतीय जनता पार्ति दैदेननाय सोरखारा जाबसिन्ना होनो नागिरनाय बिलखौ माब्लाबाबो मानिनानै लानो हाया। मानोना बेयो जाबोर एबा दाखोर दाला गारहोग्रा जायगा नङा, जायहा जेराव गोसो जायो बेवहायनो आयेन बेरेखायै हाबसनफैग्रा गुबुनारिखौ थाहैनो जायगा होगोन होन्ना फोरमायो। बिदेशी जेब्लाबो बिदेशी महरैनो थागोन। बेयावहाय दोहोरोमनि बेलायाव बिदेशी नोगोरारिफोरखौ गनायथि होयोब्ला संबिजिद बेरेखा जागोन।